PMIndiaData/PMIndiaSum huggingface dataset:
وزیراعظم نے آئین ساز اسمبلی کے تاریخی پہلے اجلاس کے 75 سال منانے کے لئے سرکردہ دانشوروں کو خراج عقیدت پیش کیا

وزیراعظم جناب نریندر مودی نے آئین ساز اسمبلی کے تاریخی پہلے اجلاس کے 75 سال منانے کے لئے سرکردہ دانشوروں کو خراج عقیدت پیش کیا۔ سلسلے وار ٹویٹ میں وزیراعظم نے کہا کہ: ‘‘ پچھتر75 سال قبل آج ہی کے دن آئین ساز اسمبلی کا پہلا اجلاس منعقد ہوا تھا۔ بھارت کے مختلف حصوں سے سرکردہ شخصیات، مختلف پس منظر سے تعلق رکھنے والے افراد اور یہاں تک مختلف النوع مکتب خیال کے حامل افراد بھارت کے عوام کو ایک قابل احترام آئین دینے کے مقصد سے ایک ساتھ یکجا ہوئے تھے۔ ان تمام عظیم شحصیات کو خراج عقیدت۔ آئین ساز اسمبلی کے پہلے اجلاس کی صدارت ڈاکٹر سچیدا نندا نے کی تھی۔ جو اسمبلی کے معمر ترین ممبر تھے۔ انہیں آچاریہ کرپلانی نے متعارف کرایا تھا اور ایوان کے صدر نشین تک لے گئے تھے۔ آج جب ہم ہماری آئین ساز اسمبلی کی تاریخی نشست کے 75 برس منارہے ہیں۔ میں اپنے جونوان دوستوں سے گزارش کرنا چاہوں گا کہ وہ اس مقتدر اجتماع کی کارروائیوں کے متعلق نیز ان معروف جید شخصیات کے متعلق مزید معلومات حاصل کریں، جو اس کا حصہ تھے۔ ایسا کرنے کا عمل ایک دانشورانہ اضافہ علم پر مبنی تجربہ ہوگا۔’’
شری امرناتھ جی گپھا کے قریب بادل پھٹنے کے واقعے میں ہوئی جانوں کی اتلاف پر وزیراعظم کا اظہار تعزیت

وزیراعظم جناب نریندر مودی نے شری امرناتھ جی گپھا کے پاس باڈل پھٹ جانے کے واقعے میں ہوئی جانوں کے اتلاف پر اظہار تعزیت کیا ہے۔ وزیراعظم نے اپنے ٹوئیٹ میں کہا: ’’شری امرناتھ جی گپھا کے پاس بادل پھٹ جانے سے شدید صدمہ پہنچا۔ سوگوار کنبوں کے ساتھ میری تعزیت۔ منوج سنہا جی سے بات کی اورصورتحال کا جائزہ لیا۔ بچاؤ اور راحت کاکام جاری ہے۔ متاثرین کو ہر ممکن امداد فراہم کی جارہی ہے۔ ‘‘
مرکزی حکومت ریاست کے کچھ حصوں میں بھاری بارش اور سیلاب سے متاثرہ افراد کی مدد کے لیے مدھیہ پردیش  حکومت کے ساتھ ملکرکام کررہی ہے: وزیر اعظم

نئی دہلی،04؍اگست: وزیر اعظم جناب نریندر مودی نے کہا ہے کہ مرکزی حکومت مدھیہ پردیش حکومت کے ساتھ مل کر کام کر رہی ہے تاکہ ریاست کے کچھ حصوں میں بھاری بارش اور سیلاب سے متاثرہ افراد کی مدد کی جا سکے۔ وزیر اعظم نے وزیر اعلیٰ شیوراج سنگھ چوہان سے بات چیت بھی کی ہے اور صورتحال کا جائزہ بھی لیا ہے۔ ایک ٹویٹ میں وزیراعظم نے کہا: "مرکزی حکومت، مدھیہ پردیش حکومت کے ساتھ مل کر کام کر رہی ہے تاکہ ریاست کے کچھ حصوں میں بھاری بارش اور سیلاب سے متاثرہ افراد کی مدد کی جا سکے۔ میں نے وزیراعلی جناب شیوراج سنگھ چوہان سے بات کی ہے اور صورتحال کا جائزہ لیا ہے۔ میں ہر ایک کی سلامتی اور خیریت کے لیے دعا گوہوں۔"
وزیراعظم نے گنیش چترتھی کے موقع پر لوگوں کو مبارکباد پیش کی

وزیراعظم ، نریندر مودی نے گنیش چترتھی کے موقع پر باشندگان ملک کو مبارکباد پیش کی ہے۔ وزیراعظم نے ایک ٹویٹ پیغام میں کہا: ''آپ تمام ہی باشندگانِ ملک کو گنیش چترتھی کی مبارکباد۔ یہ مقدس موقع ہر فرد کی زندگی میں خوشی، خوشحالی، امن و سکون، اورخوش بختی لے کر آئے۔ گنپتی بپا موریہ''۔
وزیر اعظم نے راجیہ سبھا کے رکن پارلیمنٹ جناب ابھے بھاردواج کے انتقال پر تعزیت کا اظہار کیا

نئی دہلی، یکم دسمبر 2020 ۔ وزیر اعظم جناب نریندر مودی نے گجرات سے راجیہ سبھا کے رکن پارلیمنٹ جناب ابھے بھاردواج کے انتقال پر تعزیت کا اظہار کیا ہے۔ ایک ٹوئیٹ میں وزیر اعظم نے کہا ہے کہ ’’گجرات سے راجیہ سبھا کے رکن پارلیمنٹ جناب ابھے بھاردواج جی ایک ممتاز وکیل تھے، جو سماج کی خدمت کے کام میں ہمیشہ پیش پیش رہے۔ یہ افسوس ناک ہے کہ ہم نے ایک ایسا روشن اور دقت نظر کا حامل دماغ کھودیا جو قومی ترقی کے تئیں پرجوش تھا۔ ان کے اہل خانہ اور احباب کے تئیں تعزیت۔ اوم شانتی۔‘‘
نیشنل ہیلتھ مشن یعنی قومی صحتی مشن کے تحت حاصل کردہ پیش رفت اور اختیار کاری پروگرام کمیٹی کے فیصلوں سے کابینہ کو آگاہ کیا گیا

نئیدہلی03 جنوری ۔وزیر اعظم جناب نریندر مودی کی صدارت میں مرکزی کابینہ کو قومی صحتی مشن (این ایچ ایم ) اور بااختیار پروگرام کمیٹی اور این ایچ ایم کے مشن اسٹیئرنگ گروپ کے فیصلوں سے آگاہ کرایا گیا ہے۔ اہم تفصیلات درج ذیل ہیں: گزشتہ پانچ برسوں کے دوران نیز 18-2017 کے دوران این ایچ ایم کے تحت حاصل کردہ نتائج درج ذیل ہیں : 16-2014 کے دوران زچہ شرح اموات کا تناسب (ایم ایم آر ) 2.7 فیصد کے انحطاط سے ہمکنار ہوا جبکہ 12-2010 کے دوران ایم ایم آر 178 تھا۔ 2011 میں 44 کے مقابلے میں 2016 میں نوزائدہ بچوں کی شرح اموات کا تناسب (آئی ایم آر ) گھٹ کر 34 ہوگیا۔2015 اور 2018 کے دوران آئی ایم آر کا سالانہ شرح انحطاط 8.1 فیصد رہا ۔ 2011 میں 55 کے مقابلے میں 2016 میں پانچ برس سے کم کی عمر کے بچوں کی شرح اموات (یو-5 ایم آر ) گھٹ کر 39 ہوگئی ہے ۔16-2015 کے دوران یو-پانچ ایم آر سالانہ شرح انحطاط 9.3فیصد رہا۔2016 میں مجموعی تولیدی شرح میں (ٹی ایف آر ) 2.3فیصد کا انحطاط رونما ہوا۔16-2011 کے دوران ٹی ایف آر کی سالانہ شرح انحطاط 1.7فیصد دیکھی گئی ہے اور اس کے علاوہ متعدد امراض سے متعلق صحتی اشاریوں نے بھی بہتری کی جانب اشارہ کیا ہے ۔ان میں درج ذیل نکات شامل ہیں۔ ملیریا کے معاملے میں سالانہ طفیلی جراثیموں کے پھیلاؤ (اے پی آئی ) میں 2016 کے دوران 0.84 کا انحطاط رونما ہوا جبکہ 2011 میں یہ 1.0 تھا۔2017 میں ملیریا کا پھیلاؤ 30 فیصد تک گھٹا اور ملیریا کے نتیجے میں لاحق ہونے والی اموات میں 70فیصد کی تخفیف واقع ہوئی۔ ایک لاکھ کی آبادی پر تپ دق (ٹی بی ) لاحق ہونے کے معاملات 2017 میں گھٹ کر 204 رہ گئے جبکہ 2013 میں 234 معاملات رونما ہوئے۔ایک لاکھ آبادی پر ٹی بی لاحق ہونے کے معاملات 2017 میں 204 رہ گئے جبکہ 2016 میں 211 معاملات رونما ہوئے تھے۔بھارت میں ایک لاکھ آبادی پر ٹی بی کے نتیجے میں رونما ہونے والی اموات جو 2016 میں 32 تھیں ، 2017 میں گھٹ کر 21 رہ گئیں۔ ایک لاکھ آبادی پر جزام لاحق ہونے کے سلسلے میں تعداد کو قو می پیمانے پر تخفیف سے ہمکنار کرنے میں کامیابی حاصل ہوئی ہے۔ایسے اضلاع کی تعداد جنہوں نے جزام کو یکسر ختم کرنے میں کامیابی حاصل کی ہے ۔2017 میں ان کی تعداد 554 ہوگئی ہے اور مارچ 2018 تک یہ تعداد گھٹ کر 571 پر آگئی تھی۔ تمام بلاکوں میں کالا آزار لاحق ہونے کے سلسلے میں فی دس ہزار آبادی پر اس مرض کا شکار ہونے والوں کی تعداد ایک سے بھی کم رہ گئی ہے۔ایسے بلاک جہاں دس ہزار آبادی پر اس مرض کے ایک سے زیادہ معاملات سامنے آئے ، ان کی تعداد 2017 میں گھٹ کر 72 رہ گئی جبکہ 2016 میں یہ تعداد 94 تھی۔ تمباکو کے استعمال سے لاحق ہونے والے امراض میں بھی تخفیف ہوئی ۔چار ایسے غیر متعدی امراض مثلاََ کینسر یا سرطان ، ذیا بیطس ، لقوہ اور امراض قلب کے معاملے میں تعداد کے لحاظ سے تخفیف واقع ہوئی اسی طریقے سے پھیپھڑوں کے دائمیامراض میں محتلف اقدامات کے نتیجے میں کمی واقع ہوئی ہے۔تمباکو کا استعمال 17-2016 میں 28.6 فیصد تھا۔اس میں 6فیصد کی تخفیف رونما ہوئی ۔اسی طریقے سے 10-2009 کے مقابلے میں جب یہ تعداد 34.6فیصد تھی، تخفیف لانے میں کامیابی حاصل ہوئی ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
تامل ناڈو کے سابق وزیراعلی ڈاکٹر ایم کرونا ندھی کی رحلت پر کابینہ کی تعزیت

نئی دہلی، 9 اگست 2018، مرکزی کابینہ کی میٹنگ وزیراعظم جناب نریندر مودی کی صدارت میں منعقدہ ہوئی اور اس میٹنگ میں تامل ناڈو کے سابق وزیراعلی ڈاکٹر ایم کروناندھی کی 7 اگست 2018 کو چنئی کے کاویری اسپتال میں ہوئی رحلت پر تعزیت کا اظہار کیا گیا۔ کابینہ نے ان کی یاد میں دو منٹ کی خاموشی اختیار کی اور تعزیتی قرار داد منظوری کی۔ اس تعزیتی قرار داد کا متن درج ذیل ہے۔ ’’کابینہ 7 اگست 2018 کو چنئی کے کاویری اسپتال میں واقع ہوئی تامل ناڈو کے سابق وزیراعلی ڈاکٹر ایم کروناندھی کی اندوہناک رحلت پر رنج وغم کا اظہار کرتی ہے۔ ان کی رحلت سے ملک ایک تجربہ کار اور ممتاز رہنما جسے عرف عام میں محبت سے کلائنگا ر کے نام سے پکارا جاتا تھا، سے محروم ہوگیا ہے۔ آنجہانی 3 جون 1924 کو ضلع ناگا پٹنم کے تھیروکوولائی گاؤں میں پیدا ہوئے تھے۔ وہ اپنی طویل عوامی اور سیاسی زندگی میں تامل ناڈو کے سیاسی منظر نامے میں اہم عہدوں پر فائز رہے۔ وہ 33 سال کی عمر میں 1957 میں تامل ناڈو اسمبلی میں کُلی تھلائی سے منتخب ہوئے تھے۔1967 میں وہ تامل ناڈو حکومت میں وزیر بن گئے تھے اور بعد ازاں پہلی مرتبہ 1969 میں ریاست کے وزیراعلی بن گئے تھے۔ وہ پانچ مرتبہ تامل ناڈو کے وزیراعلی رہے۔ اپنی سیاسی زندگی اور کریئر کے علاوہ، وہ تمل سینما میں اسکرین رائٹر کے طور پر بہت مقبول رہے تھے۔ انہوں نے سنیما کو دراون تحریک کی ترویج و اشاعت کے لئے ایک میڈیم کے طور پر استعمال کیا تھا۔ ڈاکٹر کروناندھی اپنی تحریراور تقریر کے لئے بھی کافی مشہور و معروف تھے۔ تمل ادب میں انہوں نے نظموں، اسکرین پلے، ناول، سوانح، اسٹیج ڈراموں، ڈائیلاگ اور فلمی نغموں کے ذریعہ اہم تعاون دیا ہے۔ ان کی رحلت سے تامل ناڈو کے عوام اپنےمقبول عام رہنما سے محروم ہوگئے ہیں۔ کابینہ سوگوار کنبے اور تامل ناڈو کے عوام کے تئیں حکومت اور پورے ملک کی جانب سے دلی تعزیت کا اظہار کرتی ہے‘‘۔ ۔۔۔۔۔۔۔۔۔۔۔ م ن۔ن ا۔
وزیر اعظم نے گجرات حکومت میں بطور وزیر حلف لینے والے تمام لوگوں کو مبارکباد پیش کی

وزیر اعظم جناب نریندر مودی نے گجرات حکومت میں بطور وزیر حلف اٹھانے والے تمام لوگوں کو مبارکباد دی ہے۔ ایک ٹویٹ میں وزیر اعظم نے کہا: ”گجرات حکومت میں بطور وزیر حلف اٹھانے والے پارٹی کے تمام ساتھیوں کو مبارک باد۔ یہ وہ شاندار کارکن ہیں جنھوں نے عوامی خدمت اور ہماری پارٹی کے ترقیاتی ایجنڈے کو پھیلانے کے لیے اپنی زندگیاں وقف کر دی ہیں۔ ایک نتیجہ خیز دور اقتدار کے لیے مبارکباد۔“
کابینہ نے بھارت اور ملاوی کے درمیان مجرموں کی حوالگی سے متعلق ایک معاہدے پر دستخط اور توثیق کیے جانے کی  منظوری دی

نئی دہلی۔24؍اکتوبر۔وزیراعظم نریندر مودی کی قیادت میں کابینہ نے بھارت اور ملاوی کے درمیان حوالگی سے متعلق معاہدے پر دستخط اور توثیق کی منظوری دی۔ اس معاہدے میں دہشت گردوں ، اقتصادی مجرموں اور دیگر مجرموں کو ملاوی سے بھارت کے حوالے کرنے اور بھارت سے ملاوی کے حوالے کیے جانے سے متعلق ایک قانونی لائحہ عمل فراہم کیا گیا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ اس ۔ ع ن
مرکزی کابینہ نے بھارت اور تھائی  لینڈ کے درمیان فلک شناسی  کے شعبے میں  مفاہمت نامے پر دستخط  کی منظوری دےدی ہے

نئیدہلی13جون۔مرکزی کابینہ کو ،جس کی میٹنگ کی صدارت وزیر اعظم جناب نریندر مودی نے کی ، بھارت اورتھائی لینڈ کے درمیان فلک شناسی / فلکیاتی طبیعات / خلائی سائنس کے شعبے میں تعاون کے مفاہمت نامے سے آگاہ کیا گیا ۔ اس مفاہمت نامے سے اضافہ شدہ سائنسی رابطے اور تربیت نیز سائنسی ڈھانچے وغیر ہ کے مشترکہ استعمال کے ذریعہ انسانی وسائل کے فروغ اور نئے سائنسی نتائج کے حصول میں مدد ملے گی۔ اس مفاہمت نامے پر نومبر 2018 میں دستخط کئے گئے تھے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج ۔رم
وزیر اعظم نے صدر کووند کے اعزاز میں عشائیہ دیا

وزیر اعظم جناب نریندر مودی نے آج صدرجمہوریہ رام ناتھ کووند کے اعزاز میں عشائیہ دیا۔ وزیر اعظم نے ٹویٹ کیا: ’’صدر کووند جی کے اعزاز میں عشائیہ کا اہتمام کیا گیا۔ شریمتی دروپدی مرمو جی، وینکیا جی، وزراء سمیت دیگر عمائدین موجود تھے۔ ہمیں عشائیہ میں بنیادی سطح پر کامیابی حاصل کرنے والوں، پدم ایوارڈ یافتہ لوگوں، قبائلی برادری کے رہنماؤں اور دیگر کا خیرمقدم کرتے ہوئے بھی مسرت ہوئی‘‘۔ ’’صدر کووند کے اعزاز میں عشائیہ سے کچھ اور جھلکیاں‘‘۔
وزیراعظم نے معروف گلوکار شری بھوپندر سنگھ کی وفات پر تعزیت کا اظہار کیا

وزیراعظم جناب نریندر مودی نے معروف گلوکار شری بھوپندر سنگھ کے انتقال پر گہرے رنج وغم کا اظہار کیاہے۔ ایک ٹویٹ میں وزیراعظم نے کہا ؛ ’’ شری بھوپندر سنگھ جی کے انتقال پر بہت دکھ ہوا ہے۔ انہوں نے گزشتہ کئی دہائیوں میں بہت سے یادگار نغمے دیئے ہیں۔ ان کے کام سے متعدد لوگوں کے جذبات متاثر ہوئے ہیں۔ دکھ کی اس گھڑی میں میری ہمدردیاں ان کے کنبے اور مداحوں کے ساتھ ہیں۔ اوم شانتی۔‘‘
وزیراعظم نے شری پیجاور مٹھ  کے شری وشویش تیرتھ سوامی جی  کے انتقال پر تعزیت کااظہار کیا ہے

نئی دہلی۔29؍دسمبر۔وزیراعظم جناب نریندر مودی نے اوڈوپی میں شری پیجاور مٹھ کے شری وشویش تیرتھ سوامی جی کے انتقال پر تعزیت کااظہار کیا۔ جناب مودی نے کہا ہے’’اوڈوپی کے شری پیجاور مٹھ کے شری وشویش تیرتھ سوامی جی لاکھوں لوگوں کے دلوں میں اور ذہنوں میں زندہ رہیں گے جن کے لئے انہوں نے ہمیشہ رہنمائی کرنے والی روشنی کے طور پر کام کیا۔ خدمات اور روحانیت کے علمبردار کے طور پر انہوں نے زیادہ منصفانہ اور روادار سماج کے لئے مسلسل کام کیا، اوم شانتی۔ میں اپنے آپ کو خوش قسمت سمجھتا ہوں کہ مجھے بہت سے مواقع پر شری وشویش تیرتھ سوامی جی سے سیکھنے کو ملا۔ حال ہی میں ہماری ملاقات گرو پورنیما کے موقع پر ہوئی تھی جو ایک یادگار ملاقات تھی۔ ان کا بے عیب علم ہمیشہ نمایاں رہا۔ میرے خیالات ان کے بے شمار پیروکاروں کے ساتھ ہیں‘‘۔
وزیر اعظم نے یوکرین کے صدر  عزت مآب ولادیمیرزیلینسکی کے ساتھ  ٹیلی فون پر گفتگو کی

وزیر اعظم جناب نریندر مودی نے آج یوکرین کے صدر جمہوریہ عزت مآب ولادیمیر زیلینسکی سے ٹیلی فون پر بات چیت کی۔ یوکرین کے صدر نے جی20کی ہندوستان کی صدارت کے لئے اپنی نیک خواہشات کا اظہار کیا۔وزیر اعظم نے غذا اور توانائی تحفظ جیسے ایشوز پر ترقی پذیر ممالک کی تشویش کو آواز دینے سے سمیت ہندوستان کی جی 20 صدارت کی اہم ترجیحات کے بارے میں بتایا ۔ دونوں لیڈروں نے باہمی تعاون کو مضبوط کرنے کے مواقع پر گفتگو کی۔وزیر اعظم نے یوکرین کے حکام سے گزارش کی کہ ان ہندوستانی طلباء کی تعلیم کو جاری رکھنے کا انتظام کریں، جنہیں اس سال کے آغاز میں یوکرین سے واپس آنا پڑا تھا۔ لیڈروں نے یوکرین میں چل رہےتنازعہ کے بارے میں بھی خیالات کا تبادلہ کیا۔وزیر اعظم مودی نے دشمنی کو فوراً ختم کرنے کی اپنی کال کو مضبوطی سے دوہرایا اور کہا کہ دونوں فریقوں کو اپنے اختلافات کا مستقل حل تلاش کرنے کے لئے بات چیت اور سفارت کاری پر واپس لوٹ آنا چاہئے۔وزیر اعظم نے کسی بھی طرح کی امن کے لئے کی جانے والی کوششوں کے ضمن میں ہندوستا ن کی حمایت سے مطلع کیا اور متاثرہ شہری آبادی کے لئے انسانی مدد مہیا کرنے کے لئے ہندوستان کے عہد کو جاری رکھنے کی یقینی دہانی کرائی۔ ٓ
وزیراعظم نے شہیدبھگت سنگھ کو ان کی جینتی پر خراج عقیدت پیش کیا

وزیر اعظم جناب نریندر مودی نے شہید بھگت سنگھ کو ان کی جینتی پر خراج عقیدت پیش کیا ہے۔ وزیراعظم نے اپنے ایک ٹویٹ میں کہا کہ: '' آزادی کے عظیم ترین مجاہد آزادی شہید بھگت سنگھ کو ان کی جنم جینتی پردل کی گہرائیوں سے خراج عقیدت پیش کرتا ہوں۔'' جرات وبہادری کی مثال بھگت سنگھ ہربھارتی شہری کے دل میں رہتے ہیں۔ (بھارت کا ہر شہری دل سے ان کا قدردان ہے)ان کی جرات مندانہ قربانی نے بے شمار لوگوں میں حب الوطنی کی چنگاری بھڑکائی۔ میں ان کی جینتی پر ان کو نمن/سلام پیش کرتا ہوں اور ان کے عظیم ترین نظریات کو یاد کرتا ہوں۔
وزیراعظم نے مہاراشٹر میں رونما ہونے والے سڑک حادثے پر دکھ کا اظہار کیا

نئیدہل۔29؍جنوری۔وزیراعظم جناب نریندر مودی نے مہاراشٹر کے ضلع ناسک میں رونما ہوئے سڑک حادثے میں ہوئے جانی اتلاف پر دکھ کا اظہار کیا ہے۔ وزیراعظم نے اپنے پیغام میں کہا ہے کہ مہاراشٹر کے ضلع ناسک میں رونما ہونے والا حادثہ بدبختانہ ہے۔ دکھ کی اس گھڑی میں میرے احساسات سوگوار کنبوں کے ساتھ جڑے ہوئے ہیں۔ خدا کرے کہ مجروحین جلد از جلد روبہ صحت ہوجائیں۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ۔ع ن
وزیر اعظم نے نوخائی کے موقع پر ہم وطنوں کو مبارکباد پیش کی

نئی دہلی۔ 11 ستمبر وزیر اعظم نے نوخائی کے مبارک موقع پر قوم کو مبارکباد دی ہے۔ ایک ٹویٹ میں وزیراعظم نے کہا: "نوخائی جوہر! اس مبارک موقع پر سبھی کو مبارکباد ۔ نوخائی پر ہم اپنے محنت کش کسانوں کی شاندار کوششوں اور قوم کی تعمیر میں ان کے کردار کی ستائش کرتے ہیں۔ میں سبھی کی اچھی صحت اور سلامتی کے لیے دعا کرتا ہوں۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم نے ایلورو، آندھرا پردیش میں ایک کیمیاوی یونٹ میں پیش آئے حادثہ میں ہوئے جانی اتلاف پر رنج و غم کا اظہار کیا

نئی دہلی، 14 اپریل 2022: وزیر اعظم، جناب نریندر مودی نے ایلورو، آندھرا پردیش میں واقع ایک کیمیاوی یونٹ میں پیش آئے حادثہ میں ہوئے جانی اتلاف پر گہرے رنج و غم کا اظہار کیا ہے۔ انہوں نے مجروحین کی جلد از جلد صحتیابی کے لیے بھی دعا کی۔ وزیر اعظم کے دفتر نے ٹوئیٹ کیا؛ ’’ایلورو، آندھراپردیش میں واقع ایک کیمیاوی یونٹ میں رونما ہوئے حادثہ کی وجہ سے ہوئے جانی اتلاف پر ازحد غمزدہ ہوں۔ سوگوار کنبوں کے تئیں اظہار تعزیت۔ خدا کرے کہ مجروحین جلد ازجلد صحتیاب ہو جائیں: پی ایم @ نریندر مودی‘‘
وزیراعظم نے بنارس میں مختلف ترقیاتی پروجیکٹوں کا افتتاح کیا، سنگ بنیاد رکھا

نئیدہلی۔14جولائی ، 2018؛ وزیراعظم نریندر مودی نے آج بنارس میں 900 کروڑ روپے سے زائد کے متعدد اہم پروجیکٹوں کا افتتاح اور سنگ بنیاد رکھا۔ انہوں نے جن پروجیکٹوں کا افتتاح کیا ان میں وارانسی سٹی گیس ڈسٹریبیوشن پروجیکٹ اور وارانسی – بلیَا میمو ٹرین شامل ہے۔ انہوں نے جن پروجیکٹوں کا سنگ بنیاد رکھا اُن میں پنچ کوشی پریکرما مارگ اور اسمارٹ سٹی مشن اور نمامی گنگے سمیت کئی پروجیکٹ شامل ہیں۔ وزیراعظم نے وارانسی میں انٹرنیشنل کنونشن سینٹر کے لیے بھی سنگ بنیاد رکھا۔ اس موقعے پر جلسہ سے خطاب کرتے ہوئے وزیراعظم نریندر مودی نے ایتھلیٹ ہیما داس کو انڈر ٹوئینٹی ورلڈ ایتھلیٹکس چمپئن شپ میں 400 میٹر کے مقابلے میں گولڈ میڈل جیتنے کے لیے مبارکباد پیش کی۔ وزیراعظم نریندر مودی نے کہا کہ گذشتہ چار برسوں سے 21ویں صدی کی ضروریات کے پیش نظر اور قدیم شناخت کو ملحوض خاطر رکھتے ہوئے کاشی شہر کی ترقی کے لیے کوشیں ہو رہی ہیں۔ انہوں نے کہا کہ نیا بنارس روحانیت اور جدیدیت کے ساتھ نئے ہندوستان کے لیے تعمیر کیا جا رہا ہے۔ وزیراعظم نے کہا کہ نئے بنارس کی جھلک پوری دنیا پر عیاں ہے۔ انہوں نے کہا کہ پچھلے چار برسوں میں بنارس میں خاطر خواہ سرمایہ کاری ہوئی ہے۔ انہوں نے کہا کہ ایک ہزار کروڑ کے بقدر جن پروجیکٹوں کا افتتاح ہوا ہے یا جن کا سنگ بنیاد رکھا گیا ہے اسی جاری پروگرام کا حصہ ہے۔ وزیراعظم نریندر مودی نے ٹرانسپورٹیشن کے ذریعے تبدیلی کے ویژن کا ذکر کیا اور کہا کہ اعظم گڑھ میں پروانچل ایکسپریس وے کے سنگ بنیاد کا رکھنا اسی عمل کا حصہ ہے۔ وزیراعظم نے کہا کہ بنارس اس خطے میں طبی سائنس کے مرکز کے طور پر ابھر رہا ہے۔ انہوں نے کہا کہ بنارس ہندو یونیورسٹی عالمی درجے کا صحت مرکز قائم کرنے کے لیے ایمس کے ساتھ مل کر کام کرے گی۔ وزیراعظم نریندر مودی نے بنارس اور اس خطے میں بہتر کنکٹیویٹی کے لیے کیے گئے اقدامات کا بھی ذکر کیا۔ انہوں نے کہا کہ کاشی ایک اہم بین الاقوامی سیاحتی مرکز کے طور پر سامنے آرہا ہے۔ اس ضمن میں انہوں نے انٹرنیشنل کنونشن سینٹر کا ذکر کیا۔ انہوں نے جاپان کے وزیر اعظم شنزو آبے کا بنارس کے لوگوں کے لیے تحفہ دینے کے لیے ان کا شکریہ ادا کیا۔ انہوں نے ریاستی حکومت کی جانب سے سیاحت اور سووچھ بھارت ابھیان کے تحت کیے گئے اقدامات کے لیے ریاست کا شکریہ ادا کیا۔ وزیراعظم نریندر مودی نے چار برس پہلے بنارس میں سڑکوں کی صورتحال اور دیگر بنیادی ڈھانچے کی خستہ حالی کا ذکر کیا۔ انہوں نے نوئیڈا میں حال ہی میں سیمسنگ کے مینوفیکچرنگ یونٹ کے افتتاح کا بھی ذکر کیا۔ انہوں نے کہا کہ موبائل مینوفیکچرنگ یونٹ کے باعث لاکھوں روزگار پیدا ہو رہے ہیں۔ شہر میں گیس کی تقسیم کے بارے میں ذکر کرتے ہوئے انہوں نے کہا کہ بنارس میں آٹھ ہزار مکانات کو پائپ کے ذریعے گیس کنکشن فراہم کیے گئے ہیں۔ انہوں نے شہر میں پبلک ٹرانسپورٹ کے لیے ایندھن کے طور پر سی این جی کے استعمال کا بھی ذکر کیا۔ وزیراعظم نے اس لمحے کو یاد کیا کہ بنارس نے جاپان کے وزیراعظم شنزو آبے اور فرانس کے صدر کا کس طرح خیر مقدم کیا تھا۔ انہوں نے کہا کہ بنارس کی میزبانی کے لیے ایک اور موقع آنے والا ہے اور یہ موقع پرواسی بھارتی دوس جو کہ جنوری 2019 میں منعقد کیا جائے گا کی شکل میں آرہا ہے۔ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
کنیڈا کے اپوزیشن لیڈر اینڈریو شیئر نے وزیراعظم سے ملاقات کی

نئی دہلی،09 ؍اکتوبر/ کنیڈا کی کنزرویٹیو پارٹی کے لیڈر اور ہر لیجسٹیز کی لائیل اپوزیشن آف کنیڈا کے لیڈر جناب اینڈریو شیئر نے آج وزیراعظم جناب نریندر مودی سے ملاقات کی ۔ اس بات کو نوٹ کرتے ہوئے کہ 2015 میں کنیڈا کے ان کے دورے کے دوران دونوں ملکوں کے درمیان تعلقات ، اسٹریٹجک شراکت داری کی سطح تک پہنچ گئے ، وزیراعظم نے مختلف شعبوں میں باہمی تعلقات کو مستحکم بنانے کی اہمیت پر زور دیا۔ جناب شیئر نے دونوں ملکوں کے درمیان تعلقات کو مزید فروغ دینے کے امکانات کا اظہار کیا۔ وزیراعظم نے جناب شیئر کے ہندوستان کے 7 سے 13 اکتوبر تک چلنے والے موجودہ دورے میں ان کے خوشگوار قیام کے لئے نیک خواہشات کا اظہار کیا۔
کابینہ نے آبی وسائل کی ترقی اور انتظام کے شعبے میں تعاون سے متعلق ہندوستان اور ڈنمارک کے درمیان مفاہمت کی یادداشت پر دستخط کو منظوری دی

وزیر اعظم جناب نریندر مودی کی صدارت میں مرکزی کابینہ کو ہندوستان اور ڈنمارک کے درمیان آبی وسائل کی ترقی اور انتظام کے شعبے میں تعاون پر دستخط شدہ مفاہمت کی یادداشت (ایم او یو) سے آگاہ کیا گیا۔ مفاہمت نامے میں تعاون کے وسیع شعبے یہ ہیں: ڈیجیٹلائزیشن اور معلومات تک رسائی میں آسانی مربوط اور سمارٹ آبی وسائل کی ترقی اور انتظام؛ ایکویفر میپنگ، زمینی پانی کی ماڈلنگ، نگرانی اور ریچارج؛ گھریلو سطح پر موثر اور پائیدار پانی کی فراہمی، جس میں غیر آمدنی والے پانی اور توانائی کی کھپت میں کمی شامل ہے؛ زندہ رہنے، لچک اور اقتصادی ترقی کو بڑھانے کے لیے دریا ئی اور آبی ذخائر کی بحالی؛ پانی کے معیار کی نگرانی اور انتظام؛ گندے پانی کے دوبارہ استعمال/ری سائیکلنگ کے لیے مرغولاتی معیشت سمیت سیوریج/ویسٹ واٹر ٹریٹمنٹ کا زیادہ سے زیادہ استعمال جس میں کیچڑ کا جامع انتظام اور پانی کی فراہمی اور صفائی کے میدان میں قابل تجدید توانائی شامل ہیں؛ فطرت پر مبنی حل سمیت موسمیاتی تبدیلیوں میں تخفیف اور موافقت۔ شہری سیلاب کے انتظام سمیت دریا پر مرکوز شہری منصوبہ بندی۔ پیری شہری اور دیہی علاقوں کے لیے فطرت پر مبنی مائع فضلہ کے خاتمے کے اقدامات۔ اس طرح سے اس مفاہمت نامےسے،آبی وسائل کی ترقی اور انتظام، دیہی پانی کی فراہمیاور تعاون کے دائرہ کار میں حکام، ماہرین تعلیم، پانی کے شعبوں اور صنعت کے درمیان براہ راست تعاون کے ذریعے سیوریج/ گندے پانی کی صفائی کے شعبے میں تعاون کو وسیع پیمانے پر تقویت ملے گی۔ پس منظر: مملکت ڈنمارک کی وزیر اعظم محترمہ میٹ فریڈرکسن اور جمہوریہ ہند کے وزیر اعظم جناب نریندر مودی نے 28 ستمبر 2020 کو ہندوستان اور ڈنمارک کے درمیان ایک ورچوئل سربراہ کانفرنس کی مشترکہ صدارت کی تھی اور گرین اسٹریٹجک پارٹنرشپ کے قیام پر ایک مشترکہ بیان کا آغاز کیا تھا۔ دونوں ممالک کے درمیان. مشترکہ بیان میں، دوسری باتوں کے علاوہ، ماحولیات/پانی اور مرغولاتی معیشت اور اسمارٹ سٹیز سمیت پائیدار شہری ترقی کے شعبے میں تعاون کا تصور کیا گیا ہے۔ مورخہ09 اکتوبر 2021 کو ہندوستان کے دورے کے دوران ڈنمارک کی وزیر اعظم محترمہ میٹ فریڈرکسن سے ملاقات کے بعد، گرین اسٹریٹجک پارٹنرشپ پر مشترکہ بیان کی پیروی کے طور پر، وزیر اعظم نے دیگر چیزوں کے علاوہ مندرجہ ذیل اعلان کیا: اسمارٹ آبی وسائل کے انتظام کے لیے سنٹر آف ایکسی لینس کا قیام (سی او ای ایس ڈبلیو اے آر ایم)۔ پاناجی میں اسمارٹ سٹی لیب کی طرز پر وارانسی میں صاف ندیوں کے لیے ایک لیب کا قیام۔ حکومت ہند کی وزارتِ جل شکتی،اور ڈنمارک کی وزارتِ ماحولیات کے درمیان 03 مئی 2022 کو جمہوریہ ہند کے وزیر اعظم جناب نریندر مودی کے ڈنمارک کے دورے کے دوران ایک لیٹر آف انٹینٹ پر دستخط کیے گئے تھے۔ لیٹر آف انٹینٹ پر ایک وسیع البنیاد مفاہمت نامے میں داخل ہونے کے ارادے کے ساتھ دستخط کیے گئے تھے جس میں دو نئے اقدام کا احاطہ کیا جائے گا۔ ان میں وارانسی میں آبی وسائل کے انتظام کے لیے ایک سنٹر آف ایکسی لینس اور صاف دریا کے پانی پر ایک اسمارٹ لیب شامل ہیں۔ مجوزہ تعاون کا بنیادی مقصد مجموعی اور پائیدار نقطہ نظر کے ذریعے موجودہ اور مستقبل کے تقاضوں کو پورا کرنے کے لیے صاف ستھرے اور محفوظ پانی کو یقینی بنانا ہے۔ لیٹر آف انٹینٹ کی پیروی کے طور پر، ڈی او ڈبلیو آر، آر ڈی اور جی آر، حکومت ہند اور ڈنمارک کی وزارت ماحولیات کے درمیان ایک مفاہمت نامے پر 12 ستمبر2022 کو جل شکتی کے وزیر موصوف کے ڈنمارک کے دورے دوران دستخط کیے تھے۔
وزیر اعظم نے راجیہ سبھا کے نئے نامزد ارکان کو مبارکباد دی

وزیر اعظم جناب نریندر مودی نے زندگی کے مختلف شعبوں سے تعلق رکھنے والی معزز شخصیات کو راجیہ سبھا کے لیے ان کی نامزدگی پر مبارکباد دی ہے۔ ایتھلیٹ پی ٹی اوشا، میوزک کمپوزر، الائیاراجا، مخیرّ اور سماجی کارکن جناب ویریندر ہیگڑے، فلم ڈائریکٹر اور اسکرین رائٹر، جناب وی وجیندر پرساد گارو ایسے نامزد امیدوار ہیں جنہیں راجیہ سبھا کے لیے نامزد کیا گیا ہے۔ وزیر اعظم نے ٹویٹ کیا؛ ‘‘قابل ذکر شخصیت پی ٹی اوشا جی ہر ہندوستانی کے لیے ایک حوصلہ افزائی کاوسیلہ ہے۔ کھیلوں میں ان کے کارنامے بڑے پیمانے پر مشہور ہیں لیکن گزشتہ کئی سالوں میں ابھرتے ہوئے کھلاڑیوں کی رہنمائی کے لیے ان کا کام بھی اتنا ہی قابل ستائش ہے۔ انہیں راجیہ سبھا کے لیے نامزد کیے جانے پر مبارکباد۔ @PT
سعودی عرب کے ولی عہد شہزادہ محمد بن سلمان سے وزیر اعظم کی ٹیلی فون پر بات چیت

نئی دلّی، 17 مارچ / وزیر اعظم جناب نریندر مودی نے آج سعودی عرب کے ولی عہد شہزادہ عزت مآب محمد بن سلمان سے ٹیلی فون پر بات چیت کی۔ دونوں رہنماؤں نے کووڈ۔ 19 کی وبا کے بارے میں عالمی صورت حال پر تبادلہ خیالات کیا۔ وزیر اعظم نے اس عالمی چیلنج کا مقابلہ کرنے کے لئے مل جل کر کوششیں کرنے کی ضرورت پر زور دیا، جس نے نہ صرف صحت کو متاثر کیا ہے اور سینکڑوں ہزاروں لوگوں کے رہن سہن کو متاثر کیا ہے بلکہ دنیا کے بہت سے حصوں میں اقتصادیات کو بھی بری طرح متاثر کیا ہے۔ اس پس منظر میں، وزیر اعظم نے سارک ممالک کے درمیان ویڈیو کانفرنس کے انعقاد کی پہل قدمی کا بھی تذکرہ کیا۔ دونوں رہنماؤں نے سعودی عرب کی صدارت میں جی۔ 20 کی سطح کے رہنماؤ ں کی ایک میٹنگ پر رضا مندی کا اظہار کیا، جو کہ کووڈ۔ 19 سے نمٹنے کے لئے واضح اقدامات پر تبادلہ خیالات کے لئے سود مند ثابت ہو گی۔ وزیر اعظم اور سعودی ولی عہد شہزادہ نے اس سلسلے میں اپنے اہلکاروں کے ذریعے قریبی رابطہ بنائے رکھنے کا فیصلہ کیا ہے۔ ۔۔۔۔۔۔
پارلیمنٹ کے سرمائی اجلاس کے آغاز پر پارلیمنٹ ہاؤس کے باہر میڈیا کیلئے وزیراعظم کا بیان

نئی دہلی،15؍دسمبر، صبح بخیر دوستو! عام طور پر سردی کا موسم دیوالی کے ساتھ شروع ہوجاتا ہے۔ البتہ یہ عالمی حرارت اور آب وہوا میں تبدیلی کا اثر ہے کہ ان دنوں اتنی زیادہ سردی محسوس نہیں ہوتی۔ البتہ ہمارا سرمائی اجلاس شروع ہورہا ہے اور مجھے یقین ہے کہ اس سرمائی اجلاس میں ، جو 2017 میں شروع ہورہا ہے اور 2018 تک جاری رہے گا، حکومت کے کئی اہم معاملات، جن کے دور رس نتائج مرتب ہوں گے، پارلیمنٹ کے سامنے پیش کئے جائیں گے۔ ایک اچھی بحث ہونی چاہئے، ایک مثبت بحث ہونی چاہئے اور یہ بحث نئی نئی تجاویز کے ساتھ ہونی چاہیے……. اس وقت ہی پارلیمنٹ کا ٹائم ملک کے مفاد میں صحیح طرح استعمال ہوسکے گا۔ مجھے کاس کا یقین ہے اور کل بھی ہم نے ایک کُل جماعتی میٹنگ کی تھی جس میں سب کی ایک ہی آواز تھی کہ پارلیمنٹ کا اجلاس مناسب طور پر استعمال کیا جانا چاہئے تاکہ ملک کو آگے لے جایا جاسکے۔ اور مجھے پوری امید ہے کہ اگر ایوان مثبت انداز میں کام کرے گا تو اس سے ملک کو فائدہ ہوگا، جمہوریت مستحکم ہوگی اور عام آدمی کی توقعات اور امیدوں کو پورا کرنے کے لئے ایک نیا اعتماد قائم کیا جاسکے گا۔ آپ کا بہت بہت شکریہ! (م ن-و ا- ق ر)
جسٹس راجن گوگوئی    کی ہندستان کے   اگلے چیف جسٹس کے طور پر تقرری

نئی دہلی، 13 ستمبر 2018/ صدر جمہوریہ ہند نے جسٹس راجن گوگوئی کی ہندستان کے اگلے چیف جسٹس کے طور پر تقرری کی ہے۔ وہ موجودہ چیف جسٹس ، جسٹس دیپک مشرا کی ملازمت سے سبکدوشی کے بعد 3 اکتوبر 2018 کو چیف جسٹس کا عہدہ سنبھالیں گے۔ 18 نومبر 1954 کو پیدا ہونے والے جسٹس گوگوئی 1978 میں ایڈوکیٹ کے طو ر پر انرولڈ ہوئے تھے۔ انہوں نے آئینی ، ٹیکس کاری اور کمپنی معاملات سے متعلق گوہاٹی ہائی کورٹ میں وکالت کی تھی۔ 28 فروری 2001 کو گوہاٹی ہائی کورٹ کے مستقل جج کے طور پر ان کی تقرری ہوئی ۔ 9 ستمبر 2010 کو ان کا پنجاب اور ہریانہ ہائی کورٹ تبادلہ ہوا تھا۔ 12 فروری 2011 کو پنجاب اور ہریانہ ہائی کورٹ کے چیف جسٹس کے طو ر پر ان کی تقرری ہوئی ۔بعد ازاں 23 اپریل 2012 کو ہندستان کی سپریم کورٹ کے جج کے طور پر ان کی تقرری ہوئی ۔ ۔۔۔۔۔۔۔۔۔۔۔ م ن۔ش س ۔ ج۔